*У С Т А В*

*На Народно Читалище „НАУКА-1927г“ с.Чукарка,община Айтос,*

*област Бургас*

**ГЛАВА ПЪРВА**

**ОБЩИ ПРИЛОЖЕНИЯ**

**Чл.1 С този устав се урежда наименованието,седалището,целите , управление на имуществото и източниците на финансиране,органите на управление и контрол,техните правомощия,начина на избирането им, реда за свикването им,реда за вземане на решения,начина на приемане на членове и прекратяване на членството.**

**Наименование**

**Чл.2 Наименованието е Народно Читалище „НАУКА-1927г.“с.Чукарка, което наименование при необходимост ще се изписва и на латиница по следния начин Narodno Chitalishte „ NAUKA-1927g “ s.Chukarka.**

**Седалище**

**Чл.3 Читалището е със седалище и адрес на управление с.Чукарка, община Айтос,област Бургас,п.к.8529.**

**Статут**

**Чл.4 Читалището е юридическо лице с нестопанска цел,вписано в регистъра на Бургаски окръжен съд и е независима, неполитическа, доброволна и културно-просветна организация,която развива своята дейност в съответствие с Конституцията и действащото законодателство на Република България.**

**Сдружаване и сътрудничество**

**Чл.5 (1) Читалището цели и поддържа тясно сътрудничество и взаимодействие с държавни и общински органи и организации,учебни заведения, културни институти, обществени и стопански организации,търговски и нетърговски дружества извършващи или подпомагащи културно-просветната дейност.**

**(2) Читалището може да се сдружава и с други читалища и сродни организации,когато това сдружаване не е в разрез със закона,целите и задачите заложени в настоящия устав.**

**ГЛАВА ВТОРА**

**ЦЕЛИ,ЗАДАЧИ И ДЕЙНОСТИ**

**Цели и задачи**

**Чл.6 Целите и задачите,които си поставя читалището с настоящия устав са:**

1. **поддържане,развитие и обогатяване на културния живот, социалната и образователната дейност в населеното място;**
2. **съхраняване,представяне и предаване на бъдещите поколения на бита,културата,обичаите и традициите на населението;**
3. **разширяване на знанията на гражданите и приобщаването им към ценностите и постиженията на науката,изкуството и културата;**
4. **възпитаване и утвърждаване на националното самосъзнание;**
5. **осигуряване на достъп до информация;**
6. **организиране на концерти,празници,изложби,чествания,конкурси, както и дискусии,беседи и други културни-просветни мероприятия;**
7. **предоставяне на компютърни и интернет услуги.**

**Дейности**

**Чл.7 За постигане на целите и задачите заложени в настоящия устав, читалището извършва следните дейности:**

1. **полага усилия за уреждане и поддържане на богат библиотечен фонд;**
2. **организира различни обучителни сбирки, семинари, дискусии, беседи и др.;**
3. **организира концерти,празненства,изложби,чествания и други културно-просветни мероприятия.**

**Чл.8 Читалището може да извършва стопанска дейност и услуги, свързани с предмета на основната му дейност ,приходите от които трябва да бъдат насочени единствено с цел подпомагане изпълнение-то на основните задачи и цели залегнали в основата на настоящия устав и в синхрон със действащото законодателство на Република България,доколкото подобна дейност не е забранена от закон или друг нормативен акт.**

**Читалището не разпределя печалби.**

**Чл.9 Читалището няма право да предоставя собствено или ползва-но от него имущество възмездно или безвъзмездно:**

1. **за хазартни игри и нощни заведения;**
2. **за дейност на нерегистрирани по Закон за вероизповеданията религиозни общности и юридически лица с нестопанска цел на такива общности;**
3. **за постоянно ползване от политически партии и организации;**
4. **на председателя, секретаря,членовете на настоятелството и проверителната комисия и на членове на техните семейства.**

**ГЛАВА ТРЕТА**

**ИМУЩЕСТВО И ФИНАНСИРАНЕ**

**Чл.10 Имуществото на читалището се състои от право на собственост и от други вещни права,вземания,ценни книжа,други права и задължения.**

**Чл.11 Читалищата набират средства от следните източници:**

1. **членски внос;**
2. **културно-просветна и информационна дейност;**
3. **субсидия от държавния и/или общинския бюджет;**
4. **наеми от движимо и недвижимо имущество;**
5. **дарения и завещания;**
6. **други приходи.**

**Чл.12 Сумите от дарения се изразходват според волята на дарителя или по решение на настоятелството,ако няма изрично изразена воля на дарителя.**

**Чл.13 Единният читалищен бюджет са формира от всички източници на приходи – собствени и от субсидия.**

**Чл.14 Читалището е освободена от всякакви държавни и местни данъци,такси и мита върху основните си дейности и имущество,свързани с тях.**

**Чл.15 Читалището не може да отчуждава недвижими вещи и да учредява ипотека върху тях.Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.**

**Чл.16 Недвижимото и движимото имущество,собственост на читалищата ,както и приходите от него не подлежат на принудително изпълнение освен за вземания,произтичащи от трудови правоотношения.**

**Чл.17 (1) Читалищното настоятелство изготвя годишния отчет за при-ходите и разходите,който се приема от общото събрание.**

**(2) Отчетът за изразходваните от бюджета средства се представя в общината.**

**Чл.18 (1) Председателят на читалището ежегодно в срок до 10 ноември представя на кмета на общината предложения за своята дейност през следващата година.**

**(2) Кметът на общината внася направените предложения в общинския съвет,който приема годишна програма за развитие на читалищната дейност в съответната община.**

**(3) Програмата по ал.2 се изпълнява от читалищата въз основа на финансово обезпечени договори,сключени с кмета на общината.**

**(4) Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 и за изразходваните от бюджета средства през предходната година.**

**Чл.19 Счетоводната отчетност се води в съответствие със Закона за счетоводството и подзаконовите нормативни актове.**

**ГЛАВА ЧЕТВЪРТА**

**ОРГАНИ НА УПРАВЛЕНИЕ И КОНТРОЛ**

**Чл.20 Органите на управление на читалището са общото събрание, настоятелството и проверителната комисия.**

**Общо събрание**

**Чл.21 (1) Върховен орган на читалището е общото събрание.**

**(2) Общото събрание на читалището се състои от всички членове на читалището ,имащи право на глас.**

**Чл.22 (1) Правомощия на Общото събрание:**

1. **изменя и допълва устава;**
2. **избира и освобождава членовете на настоятелството, проверителната комисия и председателя;**
3. **приема вътрешните актове,необходими за организацията на дейността на читалището;**
4. **изключва членове на читалището;**
5. **определя основните насоки на дейността на читалището;**
6. **взема решение за членуване или за прекратяване на членството в читалищното сдружение;**
7. **приема бюджета на читалището;**
8. **приема годишния отчет до 30 март на следващата година;**
9. **определя размера на членския внос;**
10. **отменя решения на органите на читалището;**
11. **взема решения за откриване на клонове на читалището след съгласуване с общината;**
12. **взема решения за прекратяване на читалището;**
13. **взема решение за отнасяне до съда на незаконосъобразни действия на ръководството или отделни читалищни членове.**

**(2) Решенията на общото събрание са задължителни за другите органи на читалището.**

**Чл.23 (1) Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас.При отказ на настоятелството да свика извънредно общо събрание,до 15 дни от постъпването на искането проверителната комисия или една трета от членовете на читалището с право на глас могат да свикате извънредно общо събрание от свое име.**

**(2) Поканата за събрание трябва да съдържа дневния ред,датата, часа и мястото на провеждането му и кой го свиква.Тя трябва да бъде получена срещу подпис или връчена не по-късно от 7 дни преди датата на провеждането.В същия срок на вратата на читалището и на други общодостъпни места в населеното място,където е дейността на читалището,трябва да бъде залепена поканата за събранието.**

**(3) Общото събрание е законно, ако присъстват най-малко половината от имащите право на глас членове на читалището.При липса на кворум събранието се отлага с един час.Тогава събранието е законно ,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.**

**(4) Решенията по чл.22,ал.1,т.1,4,10,11 и 12 се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове.**

**(5) Две трети от членовете на общото събрание могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.**

**(6) Искът се предявява в едномесечен срок от узнаването на решението, но не по-късно от една година от датата на вземане на решението.**

**(7) Прокурорът може да иска от окръжния съд по седалище на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.**

**Читалищно настоятелство**

**Чл.24 (1) Изпълнителен орган на читалището е настоятелството, което се състои най-малко от трима членове,избрани за срок до 3 години.Същите да нямат роднински връзки по права и съребрена линия до четвърта степен.**

**(2) Настоятелството:**

1. **свиква общото събрание;**
2. **осигурява изпълнението на решенията на общото събрание;**
3. **подготвя и внася в общото събрание проект за бюджет на читалището и утвърждава щата му;**
4. **подготвя и внася в общото събрание отчет за дейността на читалището;**
5. **назначава секретаря на читалището и утвърждава длъжностната му характеристика.**

**(3) Настоятелството взема решение с мнозинство повече от половината на членовете си**

**(4) Читалищното настоятелство може да награждава изявили се читалищни служители, читалищни деятели и самодейни колективи, допринесли за обогатяване на читалищната дейност и популяризиране името на читалището и общината на регионални и национални конкурси и прегледи.**

**Председател**

**Чл.25 (1) Председателят на читалището е член на настоятелството и се избира от общото събрание за срок до 3 години.**

**(2) Председателят:**

1. **организира дейността на читалището съобразно закона,устава и решенията на общото събрание;**
2. **представлява читалището;**
3. **свиква и ръководи заседанията на настоятелството и председателства общото събрание;**
4. **отчита дейността си пред настоятелството;**
5. **сключва и прекратява трудовите договори със служителите съобразно бюджета на читалището и въз основа решение на настоятелството.**

**Секретар**

**Чл.26 (1) Секретарят на читалището:**

1. **организира изпълнението на решенията на настоятелството, включително решенията за изпълнението на бюджета;**
2. **организира текущата и основна и допълнителна дейност;**
3. **представлява читалището заедно и поотделно с председателя.**

**(2) Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга на председателя на читалището.**

**Проверителна комисия**

**Чл.27 (1) Проверителната комисия се състои най-малко от трима членове,избрани за срок до 3 години.**

**(2) Членовете на проверителната комисия не могат да бъдат лица, които са в трудово-правни отношения с читалището или са роднини на членовете на настоятелството, на председателя или на секретаря по права линия, съпрузи,братя,сестри и роднини по сватовство от първа степен.**

**(3) Проверителната комисия осъществява контрол върху дейността на настоятелството, председателя и секретаря на читалището по спазване на закона,устава и решенията на общото събрание.**

**(4) При констатирани нарушения проверителната комисия уведомява общото събрание на читалището,а при данни за извършено престъпление-и органите на прокуратурата.**

**Ограничения**

**Чл.28 Не могат да бъдат избирани за членове на настоятелството и на проверителната комисия,и за секретари, лица, които са осъждани на лишаване от свобода за умишлени престъпления от общ характер.**

**Чл.29 Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси.Декларациите се обявяват на интернет страницата на съответното читалище.**

**ГЛАВА ПЕТА**

**ЧЛЕНСТВО**

**Чл.30 (1) Членовете на читалището са индивидуални, колективни и почетни.**

**(2) Индивидуалните членове са български граждани.Те биват действителни и спомагателни:**

1. **действителни членове са лица, навършели 18 години,които участват в дейността на читалището,редовно плащат членски внос и имат право да избират и да бъдат избирани;**
2. **спомагателните членове са лица до 18 години,които нямат право да избират и да бъдат избирани, те имат право на съвещателен глас.**

**(3) Колективните членове съдействат за осъществяване целите на читалищата, подпомагат дейностите,поддържането и обогатяването на материалната база и имат право на един глас в общото събрание.Колективни членове могат да бъдат професионални организации: стопански организации: търговски дружества: кооперации и сдружения:културно-просветни и любителски клубове ,творчески колективи.**

**(4) Почетни членове могат да бъдат български и чужди граждани с изключителни заслуги за читалището.**

**Приемане на нови членове**

**Чл.31 (1) Приемането на нови членове става с писмено заявление на желаещия отправено до Настоятелството.**

**(2) Членството възниква тридесет дни след плащането на членския внос.**

**(3) Приемът на нови членове се прекратява два месеца преди провеждането на отчетно-изборното събрание на читалището. Членството на подалите молби през този период възниква веднага след провеждането на отчетно-изборното събрание.**

**Чл.32 Членовете на читалището с право на глас имат следните права и задължения:**

1. **да избират и да бъдат избирани в ръководните органи на читалището;**
2. **да получават информация за решенията на Настоятелството;**
3. **да спазват устава на читалището;**
4. **да съдействат за постигане на целите му,за изпълнение на решенията на Общото събрание и Настоятелството,като активно участват в дейността му;**
5. **да подпомагат според възможностите си съхраняването, обогатяването и обновяването на материалната база на читалището;**
6. **да пазят доброто име на читалището;**
7. **да плащат редовно членски внос.**

**Чл.33 Членството в читалището се прекратява:**

**А/ от Настоятелството:**

1. **при неплащане на членски внос до 3 месеца от началото на календарната година;**
2. **при отказ от участие в дейността на читалището;**
3. **по молба на лицето.**

**Б/ от Общото събрание-при грубо нарушаване на устава, непристойно поведение, уронващо авторитета и доброто име на читалището , посегателство върху имуществото на читалището-с изключване.**

**ГЛАВА ШЕСТА**

**ПРЕКРАТЯВАНЕ**

**Чл.34 (1) Читалището може да бъде прекратено по решение на общото събрание, вписано в регистъра на окръжния съд.То може да бъде прекратено с ликвидация или по решение на окръжния съд, ако:**

1. **дейността му противоречи на закона,устава и добрите нрави;**
2. **имуществото му не се използва според целите и предмета на дейността на читалището;**
3. **е налице трайна невъзможност читалището да действа или не развива дейност за две години :в тези случаи министърът на културата изпраща сигнал до прокурора за констатирана липса на дейност на читалище;**
4. **не е учредено по законния ред;**
5. **е обявено в несъстоятелност.**

**(2) Прекратяването на читалището по решение на окръжния съд може да бъде постановено по искане на прокурора,направено самостоятелно или след подаден сигнал от министъра на културата.**

**(3) Прекратяването на читалището по искане на прокурора се вписва служебно.**

**(4) Читалищното сдружение, в което е членувало прекратеното читалище, не може да претендира за разпределението на имуществото на това читалище.**

**Чл. 35 За неуредените в този устав случай се прилага Закона за юридически лица с нестопанска цел и Закон за народните читалища (Обн.,ДВ,бр.89 от 22.10.1996г)**

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

**§1. Читалището има кръгъл печат, в средата с изображение на книга и годината на учредяване -1927г., с надпис около него:Народно Читалище „Наука“ с.Чукарка.**

**§2. Празникът на читалището е 24 май.**

**Този нов Устав, е приет на редовно общо събрание на читалището, проведено на 15.05.2010 година,съобразно § 34 от ПЗР на ЗИД на Закона за народните читалища, обн.ДВ бр.42 от 2099г. и отменя Устава на читалището,приет от общото събрание, проведено на 06.04.2008г.**

**Същият е подписан в 2 (два) еднообразни екземпляра един за читалището и един за окръжния съд, от присъстващите на общото събрание членове на читалището, съгласно приложения списък, представляващ неразделна част от Устава.**

**Членове на Настоятелството**

**Кадрие Мехмед Хамид –Председател**

**Фатме Шакир Ямурла**

**Фатме Рамадан Осман**

**Членове на Проверителната комисия**

**Невена Илиева Бяндова**

**Кадрие Ахмед Хюсеин**

**Хасине Шефкет Мехмед**

**Секретар**

**Хатче Осман Али**